ຈັກກະວັດແອສະປາຍ
ຈັກກະວັດແອສະປາຍ (ແອສະປາໂຍນ: Imperio Español, ອັງກິດ: Spanish Empire) ແມ່ນນຶ່ງໃນຈັກກະວັດທີ່ໃຫຍ່ທີ່ສຸດໃນປະຫວັດສາດໂລກ ແລະແມ່ນນຶ່ງໃນຈັກກະວັດໂລກ (global empire) ຈັກກະວັດທຳອິດ ທີ່ມີດິນແດນແລະອານານິຄົມໃນທະວີບເອີລົບ, ອາເມລິກາ, ອາຊີ ແລະ ໂອເຊອານີ ມາຕັ້ງແຕ່ຄິດຕະສັດຕະວັດທີ 15. ສ່ວນອານານິຄົມໃນອາຟະລິກແມ່ນດິນແດນທີ່ໄດ້ມາໃນຕອນປາຍຂອງຄິດຕະສັດຕະວັດທີ 20. ແອສະປາຍກໍ່ໂຕຂຶ້ນເປັນສະຫະອານາຈັກໃນປີ ຄ.ສ. 1492 ຫຼັງຈາກ “ການພິຊິດດິນແດນຄືນ” ໃນຄາບສະໝຸດອີເບຣີ. ໃນປີດຽວກັນຄະຣິດສະຕົບ ໂກລົມກໍເອົາກອງເຮືອສຳຫຼວດກອງທຳອິດຂອງແອສະປາຍໃນການເດີນທາງຂ້າມມະຫາສະໝຸດອັດລັງຕິກ ທີ່ເປັນການເລີ່ມຕົ້ນຂອງການສະແຫວງຫາຫົວເມືອງໃນອາເມລິກາຂອງເອີລົບ. ຊີກໂລກຕາເວັນຕົກຈຶ່ງເປັນຈຸດໝາຍທາງອຳນາດໃໝ່ຂອງຈັກກະວັດແອສະປາຍ.